Source: http://www.jogiforum.hu/hirek/29782
Timestamp: 2018-10-15 21:16:52
Document Index: 18380668

Matched Legal Cases: ['Kúria ', 'bíróság ', 'bíróság ', 'Bíróság ', 'Bíróság ', 'Kúria ']

Kommunikáció és tájékoztatás - A rendkívüli időjárási helyzet kezeléséről - Egyetértenek az ombudsmani javaslattal az érintett szervek | hírek | Jogi Fórum
Kommunikáció és tájékoztatás - A rendkívüli időjárási helyzet kezeléséről - Egyetértenek az ombudsmani javaslattal az érintett szervek
2013.06.10. Jogi Fórum / AJBH
A Belügyminisztérium, az Országos Katasztrófavédelmi Főigazgatóság, az Országos Rendőr- Főkapitányság és MÁV-START Zrt. is egyetértéséről tájékoztatta az alapvető jogok biztosát a 2013 márciusi rendkívüli időjárási helyzet vizsgálati jelentésében megfogalmazott ombudsmani javaslatok kapcsán. Valamennyien intézkednek a belső kommunikáció és a lakosság tájékoztatásának javításáról és vannak, akik előre is léptek ebben. A katasztrófavédelem már el is indította hivatalos Facebook oldalát, amelyen most az árvízi helyzetről ad információkat.
Vizsgálati jelentését és javaslatait Szabó Máté megküldte a belügyminiszternek. Pintér Sándor válaszában arról tájékoztatta az ombudsmant, hogy egyetértve a biztos felvetésével munkacsoport felállításáról intézkedett. A munkacsoport áttekinti, miképpen tehető hatékonyabbá a beavatkozó szervek belső kommunikációja és a lakosság tájékoztatása. A belügyminiszter arról is tájékoztatta az ombudsmant, hogy védő erdősávot telepítenek a gyorsforgalmi úthálózat azon szakaszain, amelyeket állami tulajdonú föld határol és ezt a munkát közfoglalkoztatottak végzik majd el.
Az országos rendőr-főkapitány és az országos katasztrófavédelmi főigazgató azt írta az ombudsmannak, hogy teljes mértékben egyetértenek a javaslatokkal, és intézkedtek a lakosság tájékoztatásának javításáról. Az ombudsman a márciusi tapasztalatok nyomán javasolta a közösségi oldalak tudatos használatát. A katasztrófavédelem a Facebookon már meg is kezdte az információk továbbítását. Az országos katasztrófavédelmi főigazgató értesítette a biztost arról is, hogy a lakosság tájékoztatása, felkészítése és riasztása érdekében szorosabb kapcsolatot alakítanak ki például a rádió- és televízió csatornákkal, a médiaszolgáltatók részvételével létrehozták a veszélyhelyzeti tudósítók csoportját, és együttműködési megállapodást kötöttek a Nemzeti Média- és Hírközlési Hatósággal. Az országos rendőr-főkapitány áttekinti, milyen kommunikációs eszközökkel tudatosítható az autósokkal a mentősáv fontossága, az hogy a két- vagy többsávos autópályákon és autóutakon közlekedőknek – torlódáshoz érve – a legbelső sávban balra, a többi sávokban szorosan jobbra kell húzódniuk, így adva utat a mentőknek-tűzoltóknak.
A MÁV-START Zrt. elnök-vezérigazgatója amellett, hogy egyetértéséről tájékoztatta a biztost, válaszában kiemelte, hogy véleménye szerint a vasút a lehető legmagasabb szinten tájékoztatta az utasokat a hókáosz idején. Az előrelépést az jelenti, hogy a MÁV is létrehozza a saját közösségi médiaprofilját, korszerű vizuális és hangos műszaki eszközökkel megerősíti az utastájékoztatást, és a forgalomirányítás hatékonyabbá tételére is több intézkedést vezet be.
Az alapvető jogok biztosa, Szabó Máté az érintett szervek válaszát azzal fogadta el, hogy bízik a tervek minél gyorsabb és hatékonyabb megvalósításában, egyúttal ismét felhívta a figyelmet a már meglévő közösségi oldalak használatának lehetőségeire.
Hivatali visszásságok az Európai Bizottság házatáján? - Az uniós ombudsman jelentésben bírálja Martin Selmayr főtitkári kinevezését (2018.09.05.)
Az OKF 35 esetben tárt fel szabálytalanságot - Veszélyes anyagok szállítását ellenőrizték (2015.09.22.)
Díjmentes lakossági kéményellenőrzés? - Törvénytervezet jelent meg a kéményseprési közszolgáltatásról (2015.01.26.)
Katasztrófahelyzetben is bevethető közmunkások - Több törvényt módosult a katasztrófavédelem hatékonyságának növeléséért (2013.11.11.)
Meghosszabbított árvízi veszélyhelyzet parlamenti jóváhagyással - A kormány rendkívüli intézkedéseket vezethet be (2013.06.11.)
A hóhelyzet kezeléséről - Sérültek-e alkotmányos alapjogok? - Átfogó vizsgálatot indít az ombudsman (2013.03.19.)
katasztrófavédelem bővebben
Új kihívások, szigorodó fogyasztvédelem a digitális piacokon - Fókuszban az ügyfélkezelési gyakorlat - Új GVH stratégia
Lemondásra szólította fel a bírói kar az Országos Bírói Tanácsot - Az ítélőtáblai és törvényszéki elnökök nyilatkozata
Fedezetkezelés a lánctartozások megelőzésére – működik is, nem is - Az új polgári perrendtartás újabb kihívás elé állítja az intézményt
Büntetés-végrehajtási Roadshow - Országos ismeretterjesztő program indul a sztereotípiák lerombolásáért
A holnap ügyvédei - Gondolatok a 21. század kihívásairól és egy újfajta ügyvédi ideáltípusról
Amerikai emberi jogi díjat kapott a Helsinki Bizottság társelnöke - Pardavi Márta nyerte el idén a Human Rights First emberi jogi díját
Egyre többen az adathalászok csapdájában - A kár több százmilliós! - Szakértői tanácsok az internetes csalások elkerülése érdekében
Jog a tisztességes hatósági eljáráshoz - Alaptörvényt sért a Kúria ítélete - Az Alkotmánybíróság döntést hozott
Hogyan lesz egy tortából 170 millió forint költségű jogi eljárás? - A brit legfelsőbb bíróság precedens értékű döntést hozott a tortaügyben
Illetékmentes lesz a keresetlevél visszautasítása - Még idén hatályba léphet az illetéktörvény módosítása
Bíróságok online - Fókuszban az ügyféltájékoztatás - Kezdetét vette a VI. Bíróság és Kommunikáció Nemzetközi Konferencia
Az Európai Bíróság megerősíti a devizahitel perek magyar gyakorlatát - Értelmezési kérdéseket vitatott meg a Kúria Konzultációs Testülete
Tovább szigorodnak a pénzmosás elleni uniós szabályok - A tagállamok bel- és igazságügyi miniszterei új irányelvet fogadtak el
No deal Brexit – Mi lesz az IP jogokkal? - Védjegyek, formatervezési minták, jogkimerülés és párhuzamos import
Ombudsman: A beteg ember kiszolgáltatott, jogai különösen sérülékenyek - Október 10. a Lelki Egészség Világnapja